Kreeka on gurmaanisoonega inimesele paradiis, sest just siin kasvavad kõige tummisemad tomatid, kõige suussulavamad oliivid ja kõige magusamad sibulad. Kõige selle peale veel parajalt paks viil fetat ning tõhus talupoeglik suutäis ongi  olemas. Kui sellest väheks jääb, on kindel valik teiseks käiguks stiffado - kirjeldamatult pehmeks hautatud veiseliha tillukeste sibulatega - või veidi kergem kana-souvlaki. Magustoiduks veel Kreeka jogurt tüümianimee ja pähklitega… maitsev ja tervislik.